CELEX: C2006/261/03
Language: fi
Date: 2006-10-28 00:00:00
Title: Asia C-193/04: Yhteisöjen tuomioistuimen tuomio (ensimmäinen jaosto) 7.9.2006 (Supremo Tribunal Administrativon (Portugali) esittämä ennakkoratkaisupyyntö) — Fazenda Pública v. Organon Portuguesa — Produtos Químicos e Farmacêuticos Lda (Pääoman hankintaa koskevat välilliset verot — Direktiivi 69/335/ETY — Rajavastuuyhtiön yhtiöosuuksien luovutus)

28.10.2006   
            
            
               FI
            
            
               Euroopan unionin virallinen lehti
            
            
               C 261/2
            
         Yhteisöjen tuomioistuimen tuomio (ensimmäinen jaosto) 7.9.2006 (Supremo Tribunal Administrativon (Portugali) esittämä ennakkoratkaisupyyntö) — Fazenda Pública v. Organon Portuguesa — Produtos Químicos e Farmacêuticos Lda
   (Asia C-193/04) (1)
   
   (Pääoman hankintaa koskevat välilliset verot - Direktiivi 69/335/ETY - Rajavastuuyhtiön yhtiöosuuksien luovutus)
   (2006/C 261/03)
   Oikeudenkäyntikieli: portugali
   Ennakkoratkaisua pyytänyt tuomioistuin
   Supremo Tribunal Administrativo
   Pääasian asianosaiset
   
      Kantaja: Fazenda Pública
   
      Vastaaja: Organon Portuguesa — Produtos Químicos e Farmacêuticos Lda
   Oikeudenkäynnin kohde
   Ennakkoratkaisupyyntö — Supremo Tribunal Administrativo — Pääoman hankinnasta kannettavista välillisistä veroista 17 päivänä heinäkuuta 1969 annetun neuvoston direktiivin 69/335/ETY (EYVL L 249, s. 25), sellaisena kuin se on 10 päivänä kesäkuuta 1985 annetulla neuvoston direktiivillä 85/303/ETY (EYVL L 156, s. 23) muutettuna, 4 artiklan 3 kohdan, 10 artiklan c alakohdan ja 12 artiklan 1 kohdan e alakohdan tulkinta — Yhtiöosuuksien luovutuksesta laadittavan notaariasiakirjan perusteella perittyjen maksujen yhteensoveltuvuus näiden säännösten kanssa
   Tuomiolauselma
   Pääoman hankintaa koskevista välillisistä veroista 17 päivänä heinäkuuta 1969 annettu neuvoston direktiivi 69/335/ETY, sellaisena kuin se on muutettuna 10.6.1985 annetulla neuvoston direktiivillä 85/303/ETY, ei ole esteenä sellaiselle kansalliselle lainsäädännölle, jonka mukaan notaarin laatimasta asiakirjasta, jolla vahvistetaan yhtiöosuuksien sellainen luovutus, johon ei liity yhtiöpääoman korotusta, on maksettava palkkio, jonka määrä vahvistetaan kiinteämääräisesti ja/tai luovutettujen osuuksien arvon perusteella.
   
      (1)  EUVL C 156, 12.6.2004.